OpenLLM-France/wikimedia huggingface dataset:
# Pattaya

Pattaya (thailandieraz: พัทยา, pʰát.tʰā.jāː ahoskatua) Thailandiako hiria da, Thailandiako golkoaren ekialdeko kostaldean dagoena. Turista-gune ospetsua, hiriak 100.000 biztanle izan arren, inguruko metropoliak miloi bat baino gehiago ditu. Turismo sexualaren helmuga tradizionala, azken urteotan itxuraz aldatu nahian dabil.

## Klima

Datu klimatikoak (Pattaya (1981–2010)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 30.6 | 31.1 | 31.8 | 32.9 | 32.4 | 31.7 | 31.4 | 31.2 | 31.0 | 30.8 | 30.5 | 30.0 | 31.3 |
| Batez besteko tenperatura minimoa (°C) | 23.0 | 24.4 | 25.4 | 26.3 | 26.4 | 26.3 | 26.0 | 26.0 | 25.2 | 24.4 | 23.7 | 22.5 | 25 |
| Euria (mm) | 15.6 | 14.3 | 53.3 | 64.0 | 148.3 | 119.0 | 97.4 | 97.6 | 204.7 | 216.1 | 72.1 | 8.3 | 1110.7 |
| Euri egunak (≥ 1 mm) | 1 | 3 | 4 | 6 | 12 | 11 | 11 | 12 | 17 | 18 | 10 | 1 | 106 |
| Hezetasuna (%) | 73 | 77 | 77 | 77 | 78 | 77 | 77 | 77 | 81 | 83 | 76 | 70 | 76.9 |
| Iturria: Thailandiar Departamendu Meteorologikoa (1981–2010), (euria, 1961–1990) ||||||||||||||

## Erreferentziak

* ↑ Nopporn Wong-Anan. (2006/12/15). Children lured into Thai sex industry in Pattaya. Reuters.
* ↑ Thailandiar Departamendu Meteorologikoa

## Kanpo estekak

* Webgune ofiziala
* Datuak: Q170919
* Multimedia: Pattaya / Q170919
# Patten (Maine)

Patten Ameriketako Estatu Batuetako inkorporatutako herri bat da. Penobscot konderrian kokatuta dago, Maine estatuan. 881 biztanle ditu, 38,25 kilometro koadroko azaleran banatuta.

## Ikus, gainera

* Penobscot konderrian

## Kanpo estekak

* Datuak: Q3447455
# Pattensen

Pattensen Alemaniako udalerria da. Saxonia Beherea estatuan kokatuta dago, [[Hannover eskualdea|Hannover eskualde]] barrutian. 2014an 13.908 biztanle zituen 67,06 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q501636
* Multimedia: Pattensen / Q501636
# Patterson (Arkansas)

Patterson Ameriketako Estatu Batuetako herri bat da. Woodruff konderrian dago, Arkansas estatuan. 310 biztanle ditu, 2,790174 kilometro koadroko azaleran banatuta.

## Ikus, gainera

* Marquette konderria

## Kanpo estekak

* Datuak: Q2670948
* Multimedia: Patterson, Arkansas / Q2670948
# Pino d'Asti

Pino d'Asti Italiako udalerri bat da. Astiko probintzian kokatuta dago, Piemonte eskualdean. 213 biztanle ditu, 4,08 kilometro koadroko azaleran banatuta.

## Mugakideak

Pino d'Astik honako udalerri hauekin egiten du muga:
Castelnuovo Don Bosco Albugnano Passerano Marmorito

## Kanpo estekak

* Datuak: Q17844
* Multimedia: Pino d'Asti / Q17844
# Pino Solanas

Fernando Ezequiel Solanas (Olivos, Buenos Airesko probintzia, Argentina, 1936ko otsailaren 16a - Paris, Frantzia, 2020ko azaroaren 6a), ezagunagoa Pino Solanas izenez, argentinar zinema zuzendaria eta politikaria izan zen. La hora de los hornos (1968), Octavio Getinorekin batera zuzendua, eta El exilio de Gardel (Tangos) (1985) zituen zinema-lanik ezagunenak.
Solanasek antzerkia, musika eta zuzenbidea ikasi zituen. 1962an, Seguir andando bere lehen film laburra zuzendu zuen eta 1968an ezkutuan La Hora de los Hornos film luzea ekoitzi eta zuzendu zuen, neokolonialismoari eta Latinoamerikako indarkeriari buruzko dokumentala. Filmak nazioarteko hainbat sari irabazi zituen eta mundu osoan proiektatu zen. Solanasek Epaimahaiaren Sari Nagusia eta Kritikaren Saria irabazi zituen Veneziako zinema-jaialdian eta Canneseko zinema jaialdiko eskenatokiaren saria. 1999an epaimahaiko presidentea izan zen Moskuko 21. Nazioarteko Zinemaldian. 2004ko Berlingo Zinemaldian Ohorezko Urrezko Hartz berezia eman zioten. Hainbat filmetako soinu bandetan kolaboratu zuen Ástor Piazzolla tango konpositore eta musikariarekin.
2020ko uztailaren 21etik hil zen egunera arte, azaroaren 6ra, Argentinako enbaxadorea izan zen UNESCOn. COVID-19ak jota hil zen 84 urte zituela.

## Testuingurua

Solanas 1970eko hamarkadan Argentinako zinema astindu zuen Grupo Cine Liberación taldearen aurreko aldean egon zen, kontzientzia soziala eta ahots politikoa garatuz. Perónen alde egiteko kanpainan aktiboa izan zen. 1970eko hamarkadan eskuineko indarrek mehatxatuta, bere aktoreetako bat hil egin zuten eta bera ere ia bahitu zuten.
Octavio Getinorekin batera, Solanasek "Hirugarren zinema baterantz" manifestua idatzi zuen. Hirugarren zinema politiko baten ideiak, Hollywoodeko zinemaren eta Europako autore zinemaren aurkakoa, garapen bidean dauden deitutako herrialde askotan zinemagileak bultzatu zituen.
Solanas Parisen erbesteratu zen 1976an, eta Argentinara itzuli zen 1983an demokrazia iritsi zenean.
* Datuak: Q508497
* Multimedia: Pino Solanas / Q508497
# Pino D'Angiò

Giuseppe Chierchia, profesionalki Pino D'Angiò bezala ezaguna (Pompei, 1952ko abuztuaren 14a – Erroma, 2024ko uztailaren 6a) italiar abeslaria eta egile abeslaria izan zen.
Haurtzaroa Estatu Batuetan eta Kanadan igaro zuen eta 1963an Italiara itzuli zen. 1979an egin zuen debuta musikaren munduan. 1980an lortu zuen nazioarteko arrakasta Ma quale idea abestiarekin, eta bi milioi disko baino gehiago saldu zituen. 1990ean lau milioi disko saldu zituen. Telebistako eta irratiko aurkezle ere izan zen, eta beste artista batzuentzat abestiak idatzi zituen.

## Diskografia
### Albumak

* 1981 – ...Balla! (Ri-Fi) (LP)
* 1982 – Ti regalo della musica (Ri-Fi) (LP)
* 1983 – Una notte maledetta (SGM) (LP)
* 1986 – Sunshine Blue (SGM Records) (LP)
* 1988 – Gente sì & gente no (Carosello) (LP)
* 1989 – Dancing in Jazz (Carosello) (LP)
* 1991 – STS - Siamo tutti stufi (Carosello, CLN 25151) (LP)
* 1997 – Notte d'amore (Pull, 484059-2) ("Pino D'Angiò & Powerfunk" bezala) (CD)
* 1999 – I successi (D.V. More Record, CD DV 6340) (CD)
* 1999 – Ma quale idea? e le altre storie (Carosello) (CD)
* 2002 – Lettere a Federico Fellini (Zetazero) (CD)
* 2010 – The Only One (Noise & Dreams) (CD)

### Singleak

* 1979 – È libero, scusi?/La bottega di Mefistole (Ri-Fi) (7")
* 1980 – Ma quale idea/Lezione d'amore (Ri-Fi) (7")
* 1981 – Un concerto da strapazzo (Scusate sono impazzito)/Me ne frego di te (Disco Charleston) (Ri-Fi) (7")
* 1981 – Okay okay/Una notte da impazzire + Mannaggia rock and roll (OUT) (12" promo)
* 1982 – Fammi un panino/Questo amore è un motore
* 1983 – Evelonpappà evelonmammà/Mani in alto (SGM Records) (7")
* 1983 – Una notte maledetta/I tabaccai (SGM Records) (7")
* 1987 – Più sexy/Alquanto arrabbiati (Carosello) ("Pino D'Angiò & tutti gli altri..." bezala) (7", 12")
* 1989 – Bella margherita/Gente intelligente (Carosello) (7")
* 1990 – The Age of Love (Diki Records) G. Chierchia/B. Sanchioni - abeslaria: Valérie Honoré
* 1991 – Gli sgarbi si pagano/L'inverno (Carosello) (7")
* 2019 – La Lampada

## Kanpo estekak

* Datuak: Q1361747
# Pino Torinese

Pino Torinese (Ël Pin piamonteraz) Italiako Piamonte eskualdeko Turingo probintziako hiri bat da, 8.667 biztanle dituena.
26.394 € errenta per cápita batekin 2007an, Pino Torinese eskualde osoan ongizaterik handiena duen hiria da.

## Hiri mugakideak

* Turin
* Baldissero Torinese
* Cambiano
* Chieri
* Pecetto Torinese

## Eboluzio demografikoa

* 1861: 1889 biztanle
* 1871: 2150 biztanle
* 1881: 2088 biztanle
* 1901: 2401 biztanle
* 1911: 2394 biztanle
* 1921: 2313 biztanle
* 1931: 2267 biztanle
* 1936: 2218 biztanle
* 1951: 2598 biztanle
* 1961: 3155 biztanle
* 1971: 7016 biztanle
* 1981: 7701 biztanle
* 1991: 8428 biztanle
* 2001: 8234 biztanle

## Ikuskizunak

* Pinoko Jazz Jaialdia: Bertan Stefano Bollani, Paolo Fresu, Gianmaria Testa, Andy Sheppard eta Gianluca Petrella bezalako artistek parte hartzen dute.
* Rock the Pine: Rock musikako lehiaketa nazionala agertzen ari diren talde gazteentzat (ekainean)

## Pino Torineserekin lotutako pertsonaiak

* Roberto Rolfo: motoziklista
* Marco Berry: telebista aurkezlea eta ilusionista

## Natura

Herri honen baso lurraldearen zati bat Collina di Supergako Parke Nazionalaren barnean dago 1991z geroztik.

## Zientzia

Hiri hau da Turingo Behatoki Astronomikoaren egoitza.

## Kanpo estekak

* Datuak: Q9574
* Multimedia: Pino Torinese / Q9574
# Pino del Oro

Pino del Oro edo Pino Zamorako probintziako udalerria da, Aliste eskualdean dagoena.
2008ko urtarrilaren 1eko erroldaren arabera 198 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q373832
* Multimedia: Pino del Oro / Q373832
# Pino del Río

Pino del Río Palentziako udalerria da, Vega-Valdavia eskualdean dagoena.
2008ko urtarrilaren 1eko erroldaren arabera 241 biztanle zituen.

## Ikus, gainera

* Palentziako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1920683
* Multimedia: Pino del Río / Q1920683
# Pino sulla Sponda del Lago Maggiore

Pino sulla Sponda del Lago Maggiore Italiako udalerri bat zen, Lombardia eskualdean. Gaur egun frazione bat da. 230 biztanle ditu, 7,11 kilometro koadroko azaleran banatuta.
2014ko otsailaren 4ra arte 224 biztanleko herri bat zen. Data horretan Lombardiako legea jarraituz, Maccagno eta Veddascaekin bateratu zen.

## Kanpo estekak

* Datuak: Q40136
* Multimedia: Pino sulla Sponda del Lago Maggiore / Q40136
# Potenza Picena

Potenza Picena Italiako udalerri bat da. Maceratako probintzian kokatuta dago, Markak eskualdean. 15.402 biztanle ditu, 48,55 kilometro koadroko azaleran banatuta.

## Mugakideak

Potenza Picenak honako udalerri hauekin egiten du muga:
Civitanova Marche Montecosaro Montelupone Porto Recanati Recanati

## Kanpo estekak

* Datuak: Q83358
* Multimedia: Potenza Picena / Q83358
# Potentzial grabitatorio

Fisikako newtondar mekanikan, potentzial grabitatorioa magnitude fisiko eskalar bat da, gorputz batek masa-unitateko duen energia potentzial grabitatorioa adierazten duena. Beste era batean esanda, m$_2$ masadun gorputz bat m$_1$ masadun gorputz batek sortutako eremu grabitatorioan barrena infinitutik B puntura higiarazteko indar grabitatorioak masa-unitateko egin behar duen lana adierazten du potentzial grabitatorioak. Matematikoki honela adierazi dezakegu:
   $V={\frac {E_{p}}{m_{2}}}$
Zeinetan V potentzial grabitatorioa den, E$_p$ energia potentzial grabitatorioa eta m$_2$ beste gorputz batek sortutako eremu grabitatorioan higitzen den masa. Ekuazio horretan energia potentzial grabitatorioaren adierazpen matematikoa ordezkatuz gero, potentzial grabitatorioaren ondorengo adierazpena lor dezakegu, aurrekoa baino praktikoagoa:
   $V=-G{\frac {m_{1}}{r}}$
Zeinetan G grabitazio unibertsalaren legeko konstantea den, m$_1$ eremu grabitatorioa sortzen duen masa eta r eremu grabitatorioa sortzen duen masaren eta masa mugikorraren (m$_2$) artean dagoen distantzia edo orbita-erradioa.

## Erreferentziak

* ↑ Fisika 2. Giltza argitaletxea. ISBN: 9788483783955.

## Ikus, gainera

* Energia potentzial grabitatorioa
* Ihes-abiadura
* Grabitazio unibertsalaren legea

## Kanpo estekak

* Datuak: Q1544012
* Multimedia: Gravitational potential / Q1544012
# Poteo

Poteoa tabernaz taberna edariak edanez eta kuadrila, lagun edo adiskideekin solasean aritzeko ohitura da, txikiteoaren antzeko jarduera. Euskaraz poteatzea edo pote bat hartzea ere esan ohi zaio. Izena tabernetan edariak zerbitzatzeko erabiltzen diren poto antzeko edalontzietatik dator. Tabernaz taberna ibiltzearen ohitura tabernetan denbora luzez zutik egotearen deserosotasunetik datorrela aipatu da; horrela, eserleku erosoen ezean, edaleak tabernaz taberna higitu eta poteak edo edariak behin eta berriz kontsumitzen dituzte. XX. mendean zehar, txikiteoa nagusi baldin bazen ere, XX. mendearen bukaera aldera, txikiteoaren ohitura adineko jendeak soilik mantendu zuen. Egun, jende gaztearen eta helduaren artean poteoa da nagusi.

## Ikus gainera

* Pintxo
* Txikiteo
* Pintxo-poteo
* Tapa
* Txoko

## Erreferentziak

* ↑ (Gaztelaniaz) Etxeburua, Enrique: EL ALCOHOLISMO EN EL PAIS VASCO:ALGUNAS CLAVES SOCIOCULTURALES, www.euskomedia.org, 2012-06-22an kontsultatua.

## Kanpo estekak

* Datuak: Q2000218
# Potenzako probintzia

Potenzako probintzia (italieraz: Provincia di Potenza) Italiako Basilicatako eskualdeko probintzia da. Probintziaren hiriburua Potenza da.

## Herriak

Abriola Acerenza Albano di Lucania Anzi Armento Atella Avigliano Balvano Banzi Baragiano Barile Bella Brienza Brindisi Montagna Calvello Calvera Campomaggiore Cancellara Carbone Castelgrande Castelluccio Inferiore Castelluccio Superiore Castelmezzano Castelsaraceno Castronuovo di Sant'Andrea Cersosimo Chiaromonte Corleto Perticara Episcopia Fardella Filiano Forenza Francavilla in Sinni Gallicchio Genzano di Lucania Ginestra Grumento Nova Guardia Perticara Lagonegro Latronico Laurenzana Lauria Lavello Maratea Marsico Nuovo Marsicovetere Maschito Melfi Missanello Moliterno Montemilone Montemurro Muro Lucano Nemoli Noepoli Oppido Lucano Palazzo San Gervasio Paterno Pescopagano Picerno Pietragalla Pietrapertosa Pignola Potenza Rapolla Rapone Rionero in Vulture Ripacandida Rivello Roccanova Rotonda Ruoti Ruvo del Monte San Chirico Nuovo San Chirico Raparo San Costantino Albanese San Fele San Martino d'Agri San Paolo Albanese San Severino Lucano Sant'Angelo Le Fratte Sant'Arcangelo Sarconi Sasso di Castalda Satriano di Lucania Savoia di Lucania Senise Spinoso Teana Terranova di Pollino Tito Tolve Tramutola Trecchina Trivigno Vaglio Basilicata Venosa Vietri di Potenza Viggianello Viggiano
Probintziako herririk jendetsuenak honakoak dira:

## Ikus, gainera

* Italiaren banaketa administratiboa

## Kanpo estekak

* Datuak: Q16249
* Multimedia: Province of Potenza / Q16249
# Poterna

Poterna, bigarren mailako ate bat da, bereziki, gotorleku batean, harresi batean edo gaztelu baten harresietan kasu. Ohi, ezkutatuta edo disimulaturik dauden tokietan daude, barne barrutian aurkitzen direnei, ikusi gabe eta arreta piztu gabe sartu edo irtetzea ahalbidetuz. Setio batean, poterna batek, irteera bezala funtziona zezakeen, defentsan ari zirenei, setiatzaileen inguratzetik ihes egitea ahalbidetuz.

## Kanpo estekak

* Datuak: Q23418
* Multimedia: Posterns / Q23418
# Potes

Potes Kantabriako udalerria da. 2005ean 1.597 biztanle zituen eta 7,7 km²-ko azalera du.

## Herriak

* Potes (Herriburua)
* Rases

## Ondarea

* San Bizente eliza: Eliza gotikoa
* Potesko herria
* Infantadoko dorrea

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2009 |
| 1.241 | 1.336 | 1.139 | 1.208 | 1.239 | 1.434 | 1.364 | 1.206 | 1.444 | 1.475 | 1.573 | 1.533 |

## Ikus, gainera

* Kantabriako udalerrien zerrenda
* Datuak: Q919035
* Multimedia: Potes / Q919035
# Potentziometro (neurtzeko tresna)

Potentziometroa korronte zuzeneko potentzial-diferentzia doitasun handiz neurtzeko tresna da, galvanometro batez eta errerresistentzia aldagarri batez osatua.

## Erreferentziak

* ↑ Potentziometro zthiztegia.elhuyar.org

## Kanpo estekak

* Datuak: Q1716482
* Multimedia: Potentiometers (measuring instruments) / Q1716482
# Potenza

Potenza Italiako hegoaldean dagoen hiria da, izen bereko probintziaren eta Basilicata eskualdearen hiriburua.
2006an 70.000 biztanle inguru zituen.

## Mugakideak

Potenzak honako udalerri hauekin egiten du muga:
Pignola Tito Picerno Vaglio Basilicata Pietragalla Avigliano Ruoti Brindisi Montagna Anzi

## Klima

Datu klimatikoak (Potenza) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 6 | 7 | 9 | 13 | 18 | 22 | 25 | 25 | 21 | 16 | 11 | 8 | 15 |
| Batez besteko tenperatura minimoa (°C) | 1 | 1 | 2 | 5 | 9 | 13 | 15 | 15 | 13 | 9 | 5 | 2 | 8 |
| Pilatutako prezipitazioa (mm) | 64 | 53 | 53 | 61 | 46 | 43 | 30 | 36 | 46 | 69 | 79 | 74 | 653 |
| Iturria: ||||||||||||||

## Erreferentziak

* ↑ Potenza historic weather averages in Italy. Intellicast (Noiz kontsultatua: 2 March 2010).

## Kanpo estekak

* Hiriko webgune ofiziala
* Datuak: Q3543
* Multimedia: Potenza / Q3543
# Payal Kapadia

Payal Kapadia (Mumbai, India, 1986) Indiako zinemagilea da. Urrezko Begia saria irabazi zuen Cannesko 2021ko Zinemaldian dokumental onenagatik, A Night of Knowing Nothing eta 2024an, Cannesen berriro, Grand Prix saria All We Imagine as Light filmagatik.

## Biografia

Mumbain jaio zen 1986an. Nalini Malani margolari eta bideo-artista du ama. Kapadiak Rishi eskolan ikasi zuen, Andhra Pradeshko barnetegi batean. Zinemagile abangoardisten eragina aitortu du bere formakuntza, horien artean Ritwik Ghatak eta Andrei Tarkovsky, eskolako zinemaren parte zen bitartean. Gradu ikasketak egin zituen St. Xavier's College eta Sophia College ikastetxeetan Mumbain. Bost urtez aritu zen lanean Mumbaiko ikus-entzunezkoen industrian, publizitatean eta bideo-artisten laguntzaile. Zinema-zuzendaritza ikasketa formalak Indiako Zinema eta Telebista Institutuan egin zituen.

## Erreferentziak

* Artikulu hau, osorik edo zatiren batean, ingelesezko wikipediako «Payal Kapadia (filmmaker)» artikulutik itzulia izan da, 2024-05-27 data duen 1225937437 bertsioa oinarritzat hartuta. Sartze-datarik ez duten erreferentziak, edo 2024-05-27 baino lehenago datatuak, jatorrizko artikulutik ekarri dira itzulpenarekin batera.
* ↑ «Mumbai-based film-maker Payal Kapadia wins Best Documentary Award at Cannes» The Economic Times 19 July 2021.
* ↑ (Ingelesez) «Cannes 2021: India's Payal Kapadia wins best documentary award» Hindustan Times 2021-07-18.
* ↑ (Ingelesez) Entertainment, Quint. (2021-07-18). «Cannes 2021: Payal Kapadia's A Night of Knowing Nothing Wins Best Documentary» TheQuint.
* ↑ «Indian filmmaker Payal Kapadia makes history with Cannes Grand Prix win for 'All We Imagine as Light'» The Times of India.
* ↑ «AN INTERVIEW WITH PAYAL KAPADIA ABOUT „AND WHAT IS THE SUMMER SAYING“» Berlinale 12 February 2018.
* 1 2 Dore, Bhavya. (7 June 2017). «Payal Kapadia: Over the Clouds» Open: The Magazine.
* ↑ (Ingelesez) Who Is Payal Kapadia? The Director Wins Best Documentary Award In Cannes. .

## Kanpo estekak

* Datuak: Q107803283
* Multimedia: Payal Kapadia / Q107803283
# Paycheck (filma)

Paycheck (euskaraz: «Ordaina») 2003ko John Woo hongkongdar zinema zuzendariaren zientzia-fikziozko filma bat da. 1953ko Philip K. Dick idazlearen Ordaina ipuinean oinarrituta dago. Bertan, Ben Affleck, Aaron Eckhart eta Uma Thurman aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
Etorkizun hurbilean, Michael Jennings alderantzizko ingeniaria da; bere bezeroen arerioen teknologia aztertzen du eta hobekuntzekin birsortzen du. Bere bezeroen jabetza intelektuala eta bere burua babesteko, Jenningsek memoria ezabatzen du bere ingeniaritza ezagutza ezabatzeko bere lagun Shortyren laguntzarekin.
Jennings harremanetan jarri da James Rethrick unibertsitateko gelakidearekin, Allcom teknologia enpresako zuzendari exekutiboarekin. Rethrickek hiru urteko lan luzea eskaintzen dio Jenningsi, eta epe horretan Allcomeko campusean geratzeko eskatuko zaio, konpainiaren akzioen truke. Jenningsek zalantzak ditu hasieran, baina ados dago. Memoria-markatzailearekin injektatu ondoren, Jenningsek ibilbide bat egingo du campusean barrena, eta han Rachel Porter biologoarekin egiten du topo. Rethrickek bere lankide William Dekker fisikaria aurkeztu dio Jenningsi

## Aktoreak

* Ben Affleck - Michael Jennings
* Aaron Eckhart - Rethrick
* Uma Thurman - Rachel Porter
* Paul Giamatti - Shorty
* Colm Feore - Wolfe
* Joe Morton - Dodge agentea
* Michael C. Hall - Klein agentea
* Peter Friedman - Brown fiskala
* Kathryn Morris - Rita Dunne
* Ivana Miličević - Maya
* Christopher Kennedy - Stevens
* Fulvio Cecere - Fuman agentea
* John Cassini - Mitchell agentea

## Kanpo estekak

* Datuak: Q247516
# Payaresko mendatea

Payaresko mendatea (asturieraz eta leoneraz: puertu de Payares; gaztelaniaz: puerto de Pajares) Kantauriar mendikateko mendatea da. Itsas mailatik 1.378 metroko garaieran dago. N-630 errepideak zeharkatua, Leóngo probintziako Villamanín eta Asturiasko Ḷḷena udalerrien artean dago.
Inguruan Valgrande-Payares eski-estazioa du. Espainiako Itzuliak askotan pasa du bertatik, hona hemen aurrekoak bere tontorrean:
| Urtea | Etapa | Luzera | Irteera | Helmuga | Aurrekoa tontorrean |
| 2012 | 16 | 182 | Gijón | Cuitu Nigru | Dario Cataldo |
| 2005 | 15 | 191 | Cangues d'Onís | Valgrande-Payares | Roberto Heras |
| 2002 | 10 | 155 | Avilés | León | Aitor Osa |
| 1997 | 13 | 196 | Ponferrada | Valgrande-Payares | Angelo Canzonieri |
| 1989 | 17 | 153 | Cangues d'Onís | Brañillín | Ivan Ivanov |
| 1988 | 7 | 177 | León | Brañillín | Álvaro Pino |
| 1984 | 15 | 121 | Oviedo | León | Felipe Yañez |
| 1983 | 14 | 185 | Cangues d'Onís | León | José Recio |
| 1981 | 2 | 159 | Avilés | León | Vicente Belda |
| 1979 | 15 | 156 | Gijón | León | Enrique Martínez Heredia |
| 1978 | 3 | 187 | Cangues d'Onís | León | Vicente Belda |
| 1965 | 4 a | 41 CRI | Mieres | Payaresko mendatea | Raymond Poulidor |
| 1964 | 14 | 163 | Mieres | León | Angel Gutiérrez |
| 1958 | 15 | 246 | Oviedo | Palentzia | Federico Bahamontes |
| 1957 | 4 | Ez zuten egin | Mieres | León | Ez zuten egin |
| 1957 | 4 | 148 | León | Gijón | Emilio Rodríguez |
| 1946 | 19 | 121 | Oviedo | León | Emilio Rodríguez |
| 1945 | 14 | 172 | Gijón | León | Julián Berrendero |

## Kanpo estekak

* Datuak: Q3329179
* Multimedia: Puerto de Pajares / Q3329179
# Payback (1999ko filma)

Payback (euskaraz Diru-Itzulketa edo Mendekua) 1999ko Brian Helgeland estatubatuar zinema zuzendariaren akziozko filma bat da. 1967ko John Boorman ingeles zinema zuzendariaren Point Blank filmaren berregokitzapena da.

## Argumentua

Porter (Mel Gibson) eta Val (Gregg Henry) lapurrek lapurreta bat egin ondoren Valek diru guztiaz jabetu asmoz bere lapurretakideari tiro egiten dio, hilda dagoelako ustez bere hartan utzita. Lankidea hiltzea ia lortu zuen, baina Porter ustezko bere heriotzatik itzuli eta Valek eta Porterren emaztea den Lynnek (Deborah Kara Unger) lapurtu zioten dirua berreskuratzeko eta mendeku bila kaleetan barna ibiliko da. Diru-itzulketa hau lortzeko Rosie (Maria Bello) izeneko emagaldu eta maitalearen laguntza izango du.

## Aktoreak

* Mel Gibson: Porter
* Gregg Henry: Val Resnick
* Maria Bello: Rosie
* Lucy Alexis Liu: Pearl
* Deborah Kara Unger: Lynn Porter
* David Paymer: Arthur Stegman
* Bill Duke: Hicks detektibea
* Jack Conley: Leary detektibea
* John Glover: Phil
* William Devane: Carter
* James Coburn: Fairfax
* Kris Kristofferson: Bronson
* Freddy Rodriguez: Valet
* Manu Tupou: Pawnbroker

## Kanpo estekak

* Payback filmaren IMDBko fitxa irakurgai (Ingelesez)
* Datuak: Q279057
# Pay It Forward

Pay It Forward (euskaraz Itzuleko Ordaina) 2000ko Mimi Leder estatubatuar zinema zuzendariaren drama filma bat da. Kevin Spacey, Helen Hunt, Haley Joel Osment, Jay Mohr, Jim Caviezel, Jon Bon Jovi eta Angie Dickinson aktoreek antzeztu zuten.
Catherine Ryan Hyde idazlearen izenburu berdineko eleberrian oinarritua dago.

## Argumentua

Oharra: Atal honek istorio osoa edo amaiera argitzen du.
Las Vegas hiriko lehen hezkuntzako irakasle batek (Kevin Spacey) bere irakasleei mundua hobetzeari buruzko etxekolana egiteko eskatuko die. Haietako ikasle batek (Haley Joel Osment) mundua hobetzeko sistema bitxi bat pentsatu du: inongo interesik gabeko mesedeak egitea. Denen harridurarako, ekimen eskuzabalak jendea erakarri eta hedatuz joango da.

## Aktoreak

* Haley Joel Osment: Trevor McKinney
* Helen Hunt: Arlene McKinney
* Kevin Spacey: Eugene Simonet
* Jon Bon Jovi: Ricky McKinney
* Jay Mohr: Chris Chandler
* Angie Dickinson: Grace
* James Caviezel: Jerry
* Kathleen Wilhoite: Bonnie

## Kanpo estekak

* Pay It Forward filmaren IMDBko fitxa irakurgai (Ingelesez)
* Pay It Forward filmaren trailer edo iragarkia. Youtube.com (Ingelesez)
* Datuak: Q467248
* Multimedia: Pay It Forward (film) / Q467248